AlexejDobrolubov/national_council_slovak_2010 huggingface dataset:
39. schôdza NR SR - 10.deň - B. popoludní
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem. Aj za to upozornenie, ktoré máme vďaka sociálnym sieťam a vďaka tomu, že pán poslanec Matovič nám to úplne jasne povedal ako takú neuveriteľnú vec, lebo to, že mnohí politici bez ohľadu na svoju vieru, na svoje presvedčenie, chodia a fotia sa s Pápežom, alebo s akýmikoľvek svetovými osobnosťami, to je pomerne bežné, ale myslím si, že, Alebo ja som o tom ešte nikdy nepočul, a to napr. dianie v cirkvi celkom sledujem, že by nejaký vládny politik, podpredseda vlády, predseda koaličnej strany, prišiel k Pápežovi v deň, keď jeho poslanci schvália návrh, že zrušia nejaký náboženský sviatok, teda minimálne, že zrušia ako štátny sviatok, alebo ako voľno v ten štátny sviatok, tak zrovna presne obraz toho sviatku, tej osobnosti, v tomto prípade Sedembolestnej Panny Márie, odovzdá Pápežovi. Ja ani neviem ako to mám pomenovať, to je proste naozaj neuveriteľné, hej. Je to neuveriteľné, že takéto niekto niečo vymyslí a možno, že si to vôbec neuvedomili, že to nebolo plánované, ale naozaj, poviem to tak, že "Boh to tak dopustil, alebo viedol, aby vynikla tá absurdnosť toho, čo robíte, lebo toto si všimnú všetci ===== ... neuveriteľné, hej. Je to neuveriteľné, že takéto niekto niečo vymyslí a možno že, možno že si to vôbec neuvedomili, že to nebolo plánované, ale že naozaj, poviem to tak, že "Boh to tak dopustil alebo viedol, aby vynikla tá absurdnosť toho, čo robíte, lebo toto si všimnú všetci. Myslím si, že po dnešku si to uvedomia viacerí, že to je naozaj teda nonsens, absurdum, aby jednu vec ste takto robili a zároveň dávali pápežovi obraz sedembolestnej. To je, to je taký výkrik pokrytectva a nejakého rozčesnutia, že ja si ani neviem väčší predstaviť.
39. schôdza NR SR - 10.deň - B. popoludní
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie v rozprave

Ďakujem za slovo. Nadväzujem na predrečníka, na pána poslanca Čaučíka, hazard vieme, nedávno som sa o tom tiež vážne rozprával s nejakými ľuďmi, prináša veľa bolesti, veľa strát do života a ak teda už jestvuje a je nejak regulovaný, tak správne upozornil pán poslanec, že by to nemalo zostať kdesi tak bokom, aby o tom rozhodovala len vláda, špeciálne ako bolo spomenuté, ministerstvo pod vedením pána ministra Huliaka a jeho Strana vidieka, je to naozaj, budí to veľké obavy, pochybnosti a je veľmi, podľa nás, veľmi nerozumné a je to proti tomu duchu, tzv. konsolidácie, aby takýmto spôsobom štát to púšťal z rúk. Takže plne podporujem túto námietku proti tomuto schválenému pozmeňujúcemu návrhu, ktorý navyše prišiel vlastne na poslednú chvíľu, čo teda tiež svedčí o tom, že sú tam nejaké nekalé úmysly. Ďakujem.
39. schôdza NR SR - 10.deň - B. popoludní
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem za slovo pán predsedajúci. Najlepšie sú podľa mňa čísla v prípade keď hovoríme o finančných záležitostiach, aj keď nejde samozrejme len o čísla, ide v prvom rade o ľudí. Ale tie čísla môžu dobre ukázať ako to je. A tie spomínané rozpočty a tie čísla, ktoré sa týkali v miliardách šafárenia pred covidom, ešte za tretej vlády Roberta Fica, 17 mld. Potom bolo spomenutých 23 mld., ktoré boli použité v extrémne ťažkej situácii ktorú si všetci, alebo veľmi mnohí pamätáme veľmi dobre, ktorá bola nie slovenská, alebo celosvetová. A špeciálne na Slovensku ešte viacej vzhľadom na to, že Ukrajina je priamo náš sused a že tieto veci na nás majú veľký dopad. A teraz keď povieme a hovoríme o 34,9 takmer 35 miliardách, takže tieto číselká si myslím, že ľudia vedia zrátať aj so základnou školou, tak ako to bolo spomenuté. Možno slovo miliarda si neviem predstaviť, ale 17, 23, 35 to sú také číselká, ktoré si ľudia vedia predstaviť a je veľmi dobré že to tu hovoríme. A je veľmi dobré, že to tu ešte môžme hovoriť, napriek tomu že to prebieha v šialenom tempe v takzvanom zrýchlenom legislatívnom procese, že máme možnosť tieto veci si tu povedať, zopakovať. Bohužiaľ, naozaj v dnešnej dobe je pretlak informácii a preto ľudia začnú venovať pozornosť niečomu a že je to zopakované priemerne sedem, osemkrát. Preto je dôležité, aby mali možnosť všetci vystúpiť a povedať. A mnohí prinášajú nové veci a navyše je úplne iné keď to povie človek, ktorý priamo pri tom bol, bol za to zodpovedný a keď sa bývalý minister financií konfrontuje so súčasným. Ďakujem.
39. schôdza NR SR - 10.deň - A. dopoludnia
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Začnem od pána poslanca Viskupiča. Ďakujem, áno, ja poviem možno slová, pri ktorých niektorí sa uškrnú alebo im nebudú veriť. Slovensko má potenciál. Slovensko je dobrá krajina. A má význam, aby tu ľudia žili, aby sa tu vrátili. Ale, ale je veľmi dôležité, aby sme na to všetci pamätali, aby sme naozaj túto krajinu neprznili, aby sme tu nerobili živor neznesiteľným, aby sme po všetkých stránkach, nielen finančnej, po všetkých stránkach Slovensko rozvíjali, aby sa nám tu dobre žilo, aby si ľudia povedali, zvlášť naši rodáci, ktorí tu majú puto, ktorí tu majú tie domy, povedali áno, áno, poďme na Slovensko, tu je dobre. Napríklad jedna z vecí, keď sa pozeráme do západnej Európy, alebo aj inde, vidíme, že Slovensko je pomerne bezpečná krajina, v porovnaní s inými. Naozaj tu žijeme relatívne pokojne. Možno sa nám to nezdá, ale keď sa pozreme aktuálne do Francúzka alebo do Veľkej Británie, tak vidíme, že ten potenciál tu je. Takže je škoda, ak by sme si tento potenciál ničili. Ešte zareagujem aj na kolegu Dušenku a Pročka, ktorí hovorili o tom, čo sme my ľuďom dali, keď sme boli vo vláde. Áno, treba si povedať, kde chceme investovať, lebo jedna vec je prejesť peniaze, zvýšiť spotrebu, druhá vec je investovať. A jednoznačne strategická investícia do budúcnosti sú rodiny s deťmi. Na tom sa zhodneme, ale treba to aj prakticky robiť... ===== ...sme my ľuďom dali, keď sme boli vo vláde, áno, treba si povedať, kde chceme investovať, lebo jedna vec je prejesť peniaze, zvýšiť spotrebu. Druhá vec je investovať a jednoznačne strategická investícia do budúcnosti sú rodiny s deťmi. Na tom sa zhodneme, ale treba to aj prakticky robiť. My sme to prakticky urobili. Mne sa najviac páči, hoci mne ako otcovi najviac pomohol daňový bonus na dieťa samozrejme, ale najviac sa mi páči ten rodičovský bonus, ktorý vy ste zrušili a to je preto, lebo buduje medzigeneračnú solidaritu, lebo naši rodičia dostanú od nás, ktorých nás vychovali, zaplatili, teda, my platíme dane, dostanú časť tých peňazí, je to dôležité.
39. schôdza NR SR - 10.deň - A. dopoludnia
Dátum: 2025-09-24
Poslanec: Vašečka, Richard (SLOVENSKO)
Druh vystúpenia: Vystúpenie s faktickou poznámkou

Ďakujem, pán predsedajúci. Začnem od konca, fiktívne šetrenie. Myslím, že to je jeden z najväčších problémov, že mnohé tie opatrenia sú fiktívne alebo také pium desiderium, zbožné prianie, že sa tak ušetria peniaze, ale v skutočnosti nikto nevie či to tak bude. Je to veľmi otázne a pochybné. A naopak zase, že tie výnosy sú tiež také častokrát takým zbožným prianím, pretože, ako si spomínal, výkonnosť ekonomiky je nízka a aj auto, keď dusíte v nízkych otáčkach, tak skôr rastie spotreba ako výkon, tak je veľmi otázne, že či pri zvyšujúcich sa daniach bude ten výnos taký ako ministerstvo očakáva. Včera som si prečítal rozhovoril s predsedom Rady pre rozpočtovú zodpovednosť. Veľmi triezvy rozhovor a hovoril práve o tom, že už máme jedno z najvyšších daňových zaťažení v histórii republiky a stále to nestačí. Čiže evidentne problém nie je v tom akoby dusiť tú ekonomiku v nízkych otáčkach, ale hľadať spôsob ako ušetriť tú spotrebu, ako dať ekonomike nadýchnuť sa, aby skutočne ona mohla potom financovať všetky tie predstavy o tom, že kam by bolo treba poslať peniaze. Takže ďakujem ti, Igor, ďakujem ti aj za to ako vystupuješ. Nastúpil si do parlamentu... ===== Dať ekonomike nadýchnuť sa, aby skutočne ona mohla potom financovať všetky tie predstavy o tom, že kam by bolo treba poslať peniaze. Takže ďakujem ti Igor, ďakujem ti aj za to ako vystupuješ. Nastúpil si do parlamentu, nejak sa neschovávaš, nečakáš, neberieš si sto dní, ale ideš, vysvetľuješ, vystupuješ. Ďakujem ti.
33. schôdza NR SR - 10.deň - A. dopoludnia
Dátum: 2025-04-09
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

28. Ďakujem za slovo. Pán poslanec Krátky, vy ste veľmi trefne vystihol neúprimnosť vládnej koalície pri týchto ústavných zmenách, pretože im nejde naozaj o to, aby sa ochrana života alebo právo muža, právo ženy byť rodičmi dostalo do ústavy. Pre nich to je len nejaké gesto. Oni potrebujú presvedčiť svojich voličov, že už nie sú komunistami, potrebujú ich presvedčiť, že nie sú ani, ani progresívnymi poslancami, potrebujú presvedčiť svojich voličov, že sú konzervatívci, aj keď vieme, že nie sú. Ich ústavné zmeny nikomu neublížia, ale zároveň ani vôbec nikomu nepomôžu. V podstate status quo ostane rovnaký, ak prejdú tieto ústavné zmeny. Ale ich voličov, pre ktorých, hlavne pre nich to robia a, žiaľ, aj verí im aj časť cirkevnej hierarchie, je to len gesto, že ideme niečo robiť, že sme vlastne kresťania, sme konzervatívci, ale spoliehajú sa na to, že nikto z dotknutých si naozaj tie ich ústavné zmeny nepreštuduje a nezváži ich dopad, a že skončí to všetko alebo teda z drvivej väčšiny len pri plamenných Ficových prejavoch. Ak by naozaj koaličným poslancom išlo o vec, a týmto ich aj o to vyzývam, že presvedčte ma, že sa mýlim, že vám ide o vec, a že nie je to len hra pre voliča, tak by ste zahlasovali za naše ústavné priority, pretože ústavné priority z dielne KDH sú na kvalitatívne lepšej úrovni. A ešte keď mám pár sekúnd, a normálnosť, veď včera sme videli pri covidovom zákone, čo táto vládna koalícia považuje za normálnosť. Ďakujem. (Potlesk.)
33. schôdza NR SR - 9.deň - B. popoludní
Dátum: 2025-04-08
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

----------------------------------------- 184. Ďakujem, kolegovia. Áno, tak ako pani Kleinert spomínala lekárov, ja by som doplnila aj sestry a opatrovateľky v domovoch sociálnych služieb, ktoré takisto boli aj týždne zavreté so seniormi a museli tam ostať a ich malé deti doma samé, prípadne len so starými rodičmi. Hovorili ste tuná, že nám chýbali, áno, chýbali nám rôzne postupy, ale ja si myslím v prvom rade, že tento štát, ak chce odškodňovať, mal by odškodňovať rodiny obetí, mal by odšk... pretože zomreli a nemuselo ich toľko zomrieť, keby neboli vybrakované štátne hmotné rezervy, keby nám nechýbali nejaké štandardné postupy, ako postupovať pri pandémii, aby odš... keď už chcú odškodňovať, aby odškodnili podnikateľov, ktorí museli zavrieť svoje prevádzky a po covide už mnohí z nich ich nedokázali otvoriť a ostali možno sami v evidencii úradu práce alebo sa prepadli úplne na samé dno chudoby. O tomto sa bavme. O tých skutočných následkoch pandémie. Ale to, že niekto zaplatil pokutu za to, že niečo nedodržiaval, a teraz ho ideme amnestovať, tak za chvíľu budeme amnestovať aj tých, ktorí prekročia rýchlosť, lebo však sa niekde ponáhľali. Už budeme amnestovať, a však už sme to aj začali, aj tých, ktorí majetkové priznania nedávajú, lebo chcú ochrániť svoje rodiny. No, ako nemusíme menovať, ale je to tak. Čiže naozaj ak máme dodržiavať pravidlá, pravidlá majú platiť pre všetkých. A my ak ich dodržiavať nebudeme a budeme naozaj ukazovať svoju svojvôľu, lebo na to máme, lebo máme sedemdesiatdeviatku, výsledok bude to, že sa zo Slovenska stane banánová republika. Ďakujem.
33. schôdza NR SR - 5.deň - B. popoludní
Dátum: 2025-04-01
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

117. Ďakujem pani kolegyni za to, že nás tak uviedla do problematiky a v podstate aj jej predrečníčky. Ja by som si dovolila trošku z iného uhla možno povedať. Ja ako pravičiar vnímam myšlienku práce namiesto dávok ako vyložene pravicový projekt, nie ani ako projekt sociálneho demokrata. Čiže sú to, pán minister to tak pravicovo poňal a na tej myšlienke naozaj nie je nič zlé. Čo považujem za zlé, je spôsob, akým je tento zákon predložený a to, že vlastne neriešime systémové zmeny. Povedzme si, ak chceme dostať ľudí na trh práce, musia byť uspokojené ich základné biologické potreby, to znamená, potrebujú niekde bývať, nemôžu žiť v chatrči, potrebujú mať prístup niekde k teplej vode, k hygiene, samozrejme, potrebujú sa najesť, ak majú podať nejaký výkon, ale zabúdame na to, že tuná by malo dôjsť k systémovému prepojeniu napríklad so vzdelávaním, lebo už to kolegyňa spomenula, súkromné vzdelávacie agentúry nepripravia ľudí na trh práce, odčerpajú značné finančné prostriedky z rozpočtu ministerstva práce, ale nepripravia ľudí na trh práce, a to si dovolím povedať z mojich osobných skúseností, keď som pracovala ako na úrade práce, tak aj s odkázanými ľuďmi, že tá príprava zlyhávala. A na druhej strane tu máme obrovské voľné kapacity na našich stredných školách, pretože mnohí títo potencionálni žiaci základných škôl, ktorí majú buď ukončené alebo neukončené základné vzdelanie, nepokračujú ďalej v štúdiu na stredných školách, nám ostávajú voľné kapacity. Teraz práve bol taký veľký boom v jednotlivých krajoch, kde sa museli spájať stredné školy kvôli nedostatku žiakov a financovaniu. A myslím si, že ak by úrad naviazal, alebo ministerstvo práce pripravilo návrh zákona taký... (Prerušenie vystúpenia časomerom.)
33. schôdza NR SR - 1.deň - B. popoludní
Dátum: 2025-03-25
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

178. Ďakujem za slovo. Pán poslanec, myslím, že veľmi dobre ste pomenovali, aké sú aj riziká a aké sú dôvody zriadenia žandárov, aj ste to prirovnali k četníkom v Čechách. Ja by som to prirovnala skôr k snahe obnoviť pod iným názvom Ľudové milície, ktoré všetci poznáme z hlbokého socializmu. Ale povedala by som, že to nie je problém dnešnej doby. Nám dnes chýba štyritisíc policajtov v uliciach, spájajú sa obvody. Ľudia, ktorí potrebujú pomoc, sa ju nedostanú. Nedávno bol medializovaný prípad, keď hasiči, ktorí zasahovali a bolo na nich zaútočené, sa dožadovali polície, a, žiaľ, polícia prišla neskoro. Čiže my potrebujeme riešiť, áno, stav v obrane, stav v Policajnom zbore. Potrebujeme v prvom rade zmobilizovať a vyriešiť problémy, ktoré my, ktorým dnes čelí ministerstvo vnútra, a je veľmi chvályhodne, že ministerstvo obrany a vy ako skúsený minister to chcete suplovať a zachraňovať. Už nám staviate nemocnice, mosty, teraz žandársky zbor zriadite vlastne. Potom navrhujem, že možno by bolo pre tento štát v rámci konsolidácie efektívne zlúčiť tieto dve ministerstvá, lebo jednoznačne máte viacej kompetencií. Ďakujem.
23. schôdza NR SR - 7.deň - A. dopoludnia
Dátum: 2024-12-04
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

117. Ďakujem. Ja by som chcela reagovať trošku na pána Pročka, hovoril o klientelizme. No ja si nemyslím, že týmto zákonom odstránime klientelizmus, lebo myslím si, že slovenská spoločnosť je úplne prerastená klientelizmom a sme svedkami mnohých paradoxov. Tu nielenže človek, ktorý má nárok na auto, sa k nemu nedostane, ale napríklad aj nemocnica, ktorá sa stará o bábätká, si musí cez Donio zbierku riešiť opravu nemocnice a je pritom to štátne zariadenie. My tých paradoxov na Slovensku máme strašne veľa, ale všetko je v tom, že sme strašne byrokratickí, na všetko máme smernice, ale tie smernice, žiaľ, neodhal... absolútne nezohľadňujú reálny stav, ktorý na Slovensku je, a mali by sme sa snažiť tie smernice skôr prispôsobovať tomu, čo potrebujeme, aké sú reálne potreby v spoločnosti, a nie umelo sa snažiť všetci prispôsobovať nejakému papieru, lebo raz nejaký úradník niečo napísal a je to nemenné, Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

171. Ďakujem. Ja by som chcela vysloviť práve podporu tomuto návrhu, pretože naozaj zmyslom sociálnych podnikov nie je posúvať alebo robiť definitívu pre ľudí, ktorí sú ťažšie zamestnateľní na trhu práce, ale pripraviť ich na to, aby sa na tom trhu práce uplatnili. A ak toto bude motivačné kritérium, tak si myslím, že máme byť všetci za. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Turčanová, Andrea (KDH)
Druh vystúpenia: Vystúpenie v rozprave

123. Ďakujem za slovo. Vážený pán predsedajúci, vážené kolegyne, kolegovia, na rokovanie Národnej rady Slovenskej republiky predkladáme spolu s kolegom Braňom Škripekom návrh zákona, ktorým sa dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Cieľom predloženého zákona je opätovné zaradenie domovov pre osamelých rodičov medzi služby krízovej intervencie. Tieto domovy, ktoré boli súčasťou zákona do roku 2008, po ich vypustení zo zákona stratili financovanie a mnohé zanikli. Náš návrh zákona má pozitívne sociálne vplyvy, vplyvy na služby verejnej správy pre občana, na manželstvo, rodičovstvo a rodinu. Návrh zákona nemá žiaden vplyv na podnikateľské prostredie, žiaden vplyv na informatizáciu v spoločnosti, na životné prostredie a mierne negatívny vplyv na rozpočet verejnej správy. Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, medzinárodnými zmluvami a medzinárodnými dokumentmi, ktoré, ktorými je Slovenská republika viazaná, zákonmi a s právom Európskej únie. Účinnosť predkladaného návrhu navrhujem od 1. januára 2025. Vážené panie poslankyne, vážení páni poslanci, chcem vás týmto požiadať o prerokovanie a podporu tohto návrhu zákona a zároveň sa hlásim do rozpravy ako prvá. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Turčanová, Andrea (KDH)
Druh vystúpenia: Vystúpenie v rozprave

109. Takže ešte raz, vážený pán predsedajúci, vážená kolegyňa a kolegovia, spoločne s kolegami z klubu predkladáme novelu zákona, ktorou sa dopĺňa zákon Slovenskej národnej rady č. 369/1990 Zb. o obecnom zriadení. Náš návrh rieši aktuálny zlý stav v oblasti administratívy a ochrany osobných údajov v našich obciach a mestách a zároveň reaguje na praktické potreby ich obyvateľov. O účinnosti zákona o ochrane osobných údajov 18/2018 Z. z. samosprávy nemôžu spracovávať údaje o občanoch s trvalým pobytom v obci, nemôžu posielať pozdravy, prípadne pozvánky pri životnom jubileu bez predchádzajúceho súhlasu daného občana, čím dochádza ku kurióznym situáciám, kedy občan ak má záujem o pozvanie na občiansky obrad vlastného jubilea, musí najskôr prísť sám na úrad nahlásiť súhlas so spracovaním osobných údajov, inak mu nie je možné zagratulovať ani poslať pozdrav. Touto zmenou, ktorá zaraďuje občianske obrady medzi úlohy obce pri výkone samosprávy, sa samosprávy stávajú oprávneným spracovateľom týchto údajov a tak nemusia predvolávať občanov o získanie súhlasu a taktiež neriskujú pokutu za porušenie zákona v prípade absencie súhlasu občana so spracovaním osobných údajov. Predstavte si to na jednoduchom príklade. Vaša mama oslavuje životné jubileum. Pán starosta by jej chcel poslať blahoželanie, ale na to, aby to mohol urobiť, musí vaša mama najskôr vyjadriť svoj súhlas so spracovaním osobných údajov osobne na úrade a až tak jej môže poslať blahoželanie. Toto nielenže spôsobuje zbytočné obmedzenia, ale často vedie aj k nepochopeniu zo strany občanov, ktorí tento proces vnímajú ako neefektívny a nadbytočný zásah do ich súkromia. Navrhovaný zákon preto prináša potrebné zjednodušenie. Zavádza nový druh oprávneného záujmu, ktorý umožní samosprávam legálne a efektívne spracovávať osobné údaje obyvateľov na účely organizovania spoločensky významných podujatí a pripomínania životných jubileí. Zároveň je tento návrh plne v súlade s nariadením o GDPR a zákonom o ochrane osobných údajov, čím zabezpečuje ochranu základných práv občanov na súkromie. Treba zdôrazniť, že občania si želajú, aby ich samospráva bola blízka ľuďom, aby reflektovala na ich potreby, podporovala komunitného ducha a aktívne oceňovala ich životné míľniky. Zmeny, ktoré prináša tento návrh zákona, podporia práve takéto partnerstvo medzi občanmi a ich obcami. Vážení kolegovia, chcela by som vás poprosiť o podporu tohto návrhu zákona, vďaka ktorému umožníme našim mestám a obciam stať sa priateľskejšími a modernejšími, pričom súčasne zachováme vysokú úroveň ochrany osobných údajov. Ďakujem za pozornosť.
23. schôdza NR SR - 5.deň - B. popoludní
Dátum: 2024-12-02
Poslanec: Turčanová, Andrea (KDH)
Druh vystúpenia: Vystúpenie v rozprave

73. Ďakujem. Ja chcem práve oceniť tento návrh, lebo naozaj ak žena sa rozhodne mať dieťatko, a dneska už je to výnimočné, že ženy plánujú deti, aj keď zoberieme štatistiku, tak viac, alebo teda už takmer polovica potratov sú spontánne potraty, ani nie teda umelé ukončenie tehotenstva. A prežiť spontánny potrat a poznám prípady, kedy tie ženy prežili opakovane niekoľko spontánnych potratov po sebe, aj tri-štyri, je naozaj veľmi ťažké, a preto vítam takýto návrh, nielen voľno pre ženu, ale aj pre blízku osobu. Ďakujem.
23. schôdza NR SR - 4.deň - A. dopoludnia
Dátum: 2024-11-29
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

28. Ďakujem veľmi pekne. Pán poslanec Huliak, som prekvapená, že vy ste prekvapený, že ani koalícia, dokonca ani Klub KDH vám nepodpísal pozmeňovák. Asi sa treba zamyslieť nad tým, ako vystupujete v parlamente, ako sa správate ku koaličným partnerom, ako sa správate k opozícii, k tomu, že však váš nedávny predseda povedal v diskusii, že nikdy nezahlasujete za opozičný návrh, nech by bol akokoľvek kvalitný. Teraz sa vám to vracia, lebo keď som počula, čo ste rozprávali aj o včelároch, ja som tiež zo včelárskej rodiny, dokonca sama mám včely. Tak v mnohom možno máte pravdu, že chcete pomôcť a možno to je naozaj úprimné, ale to, ako sa navážate do KDH, no nehnevajte sa, čo ste si mysleli, že KDH vám bude zachraňovať krk? Však pozrite, akú politiku robíte. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Turčanová, Andrea (KDH)
Druh vystúpenia: Vystúpenie s faktickou poznámkou

54. Kolegovia, ďakujem vám za reakcie. Ja len možno by som ešte uviedla, že minulý rok podľa štatistík bolo na Slovensku potratených takmer jedenásťtisíc detí, z toho päťtisíc boli samovoľné potraty a necelých šesťtisíc boli teda umelé ukončenia tehotenstva. Ale chcem zdôrazniť, tuná nehovoríme len o samovoľne potratených deťoch, hovoríme o všetkých ľudských ostatkoch, pretože aj po umelom ukončení tehotenstva navrhujeme, aby vlastne nemocnica, alebo teda predkladatelia navrhujú, aby nemocnica takéto telíčka skladovala a potom spoločne raz, najmenej raz za šesť mesiacov spoločne teda dala do krematória a uložila do hrobu. A hovorila som o prípade v Prešove. Ten náš hrob vyzerá ako klasický hrob, ale je tam miesto až pre sedemsto takýchto detí. Takže naozaj nemusíme sa obávať, že by sme zaplnili cintoríny, ale musíme sa snažiť byť a chovať sa dôstojne ku každému ľudskému ostatku, pretože aj do pôrodu to bol ľudský ostatok. To nebol ostatok ani žiadneho zvieratka, ani hračky, ani ničoho, ale bol to ľudský ostatok a tomu by sme mali prejavovať úctu. Ďakujem.